Z A P I S N I K
sa 6. sjednice Vijeća Mjesnog odbora Šestinski dol - Vrhovec, 29. studeni. 2021.
u prostorijama Mjesne samouprave Šestinski dol - Vrhovec, Ilica 181
s početkom u 19:05 sati




NAZOČNI ČLANOVI VIJEĆA: Dario Horvatć, Josip Burek, Svjetlana Veseli, Ivona Molan, Dario Ptičar, Božena Horvat-Alajbegović, Tena Zenko Milović


NENAZOČNI ČLANOVI VIJEĆA: Tvrtko Horvatić, Nina Gojić


OSTALI NAZOČNI:


Zapisnik vodi: Tena Zenko Milović


Predsjedava; Dario Horvatić, predsjednik Vijeća.

Predsjednik konstatira da je nazočno 7 od ukupno 9 članova Vijeća što znači da Vijeće može pravovaljano odlučivati, te otvara 6. sjednicu Vijeća Mjesnog odbora Šetinski dol - Vrhovec.

Bez rasprave, jednoglasno, Vijeće prihvaća tekst Zapisnika 5. sjednice Vijeća, održane 28. listopada 2021. 


Na prijedlog predsjednika Vijeće jednoglasno utvrđuje:
D n e v n i   r e d

1. Zaključak o izmjeni Financijskog plana Mjesnog odbora Šestinski dol – Vrhovec za 2021.
2. Prijedlog građana vezano za pitanje prometne signalizacije u ulici Antunovac
3. Udruga za duhovnu pomoć ljudima – zahtjev za produljenje korištenja prostora (vezano za zaključak s 3. sjednice VMO Šestinski dol – Vrhovec od 27. kolovoza 2021.)
4. Pitanje sigurnosti građana i imovine u noćnim satima na dječjim igralištima u ulicama Prevoj, Šestinski dol – Domobranska te školskog igrališta OŠ Pavleka Miškine
5. Aktualna komunalna problematika
6. Pitanja, prijedlozi i obavijesti
          -Načela korištenja prostora mjesnih odbora

[bookmark: _Hlk516131522]
 Sa sljedećim izmjenama:


D n e v n i   r e d

1. Zaključak o izmjeni Financijskog plana Mjesnog odbora Šestinski dol – Vrhovec za 2021.
2. Prijedlog građana vezano za pitanje prometne signalizacije u ulici Antunovac
3. Udruga za duhovnu pomoć ljudima – zahtjev za produljenje korištenja prostora (vezano za zaključak s 3. sjednice VMO Šestinski dol – Vrhovec od 27. kolovoza 2021.)
4. Domovinski pokret- zahtjev za korištenjem prostora MO Šestinski dol  - Vrhovec, Ilica 181.
5. Pitanje sigurnosti građana i imovine u noćnim satima na dječjim igralištima u ulicama Prevoj, Šestinski dol – Domobranska te školskog igrališta OŠ Pavleka Miškine
6. Aktualna komunalna problematika
7. Pitanja, prijedlozi i obavijesti
          -Načela korištenja prostora mjesnih odbora


Ad. 1. Zaključak o izmjeni Financijskog plana Mjesnog odbora Šestinski dol – Vrhovec za 2021.  

Članovi vijeća primili su pisani materijal na sjednici/ uz poziv

Predsjednik Vijeća na početku rasprave konstatira da se u Financijskom planu Mjesnog Odbora Šestinski dol- Vrhovec za 2021, donesenog na 48.sjednici prošlog saziva Vijeća Mjesnog Odbora održanoj 10.veljače 2021., iznos predočen u stavci Rashodi mjesnog odbora ukupno ne podudara u iznosu od 3000,00 kuna od zbroja iznosa u stavkama pod šiframa 3232 (Usluge tekućeg i investicijskog održavanja – PMKA MO), 3291 (Naknade članovima Vijeća Mjesnog odbora) i 3299 (Ostali nespomenuti rashodi poslovanja Vijeća Mjesnog odbora) te pretpostavlja da se radi o pisanoj omašci u stavci 3299 „Ostali nespomenuti rashodi poslovanja Vijeća Mjesnog odbora“.

Vijeće jednoglasno donosi :

ZAKLJUČAK 
o zaključku o izmjeni Financijskog plana Mjesnog odbora Šestinski dol – Vrhovec za 2021


Vijeće Mjesnog odbora Šestinski dol - Vrhovec prihvaća Zaključak o izmjeni Financijskog plana Mjesnog odbora Šestinski dol – Vrhovec za 2021., uz napomene  

NAPOMENE

Vijeće Mjesnog odbora Šestinski dol – Vrhovec traži od nadležnog tijela još jedan pregled Financijskog plana Mjesnog Odbora Šestinski dol – Vrhovec za 2021. i objašnjenje nepodudarajućih rashoda u samom Financijskom planu za 2021. u iznosu od 3000,00 kuna.

Vijeće Mjesnog odbora Šestinski dol – Vrhovec u svrhu uvođenja veće razine transparentnosti moli da na kraju svake godine ima mogućnost detaljnije provjere rashoda tj. da se Vijeću predoči detaljniji prikaz rashoda po stavkama provedenih usluga i aktivnosti.

Ad. 2. Prijedlog građana vezano za pitanje prometne signalizacije u ulici Antunovac  

Članovi vijeća primili su pisani materijal na sjednici/ uz poziv

Vijeće jednoglasno donosi:

ZAKLJUČAK 
                 o prijedlogu građana vezano za pitanje prometne signalizacije u ulici Antunovac  

1. Vijeće Mjesnog odbora Šestinski dol - Vrhovec prihvaća postavljanje prometnog ogledala u ulici Antunovac između brojeva 3 i 5.
2. Vijeće Mjesnog odbora Šestinski dol - Vrhovec traži od nadležnih tijela stručno mišljenje o postavljanju stupića na nogostupu u ulici Antunovac te uspostavljanju zabrane parkiranja u odvojku ulice Antunovac (osima za stanare odvojka).

Ad. 3. Udruga za duhovnu pomoć ljudima – zahtjev za produljenje korištenja prostora (vezano za zaključak s 3. sjednice VMO Šestinski dol – Vrhovec od 27. kolovoza 2021.)

Članovi vijeća primili su pisani materijal na sjednici/ uz poziv

Rasprava objedinjena s raspravom četvrte točke dnevnog reda

U raspravi se spomenulo da obično udruge i stranke, korisnice prostorija Mjesne samouprave Šestinski dol - Vrhovec, prostorije koriste 2 sata.

Vijeće jednoglasno donosi:

ZAKLJUČAK 
o zahtjevu za produljenje korištenja prostora (vezano za zaključak s 3. sjednice VMO Šestinski dol – Vrhovec od 27. kolovoza 2021.) Udruge za duhovnu pomoć ljudima

1. Vijeće Mjesnog odbora Šestinski dol - Vrhovec prihvaća zahtjev za produljenjem korištenja prostora Udruzi, ali u skraćenom vremenskom terminu, petkom od 16 do 18 sati.


[bookmark: _Hlk516131466]Ad. 4. Domovinski pokret - zahtjev za korištenjem prostora MO Šestinski dol  - Vrhovec, Ilica 181.

Članovi vijeća primili su pisani materijal na sjednici/ uz poziv


Vijeće jednoglasno donosi:

ZAKLJUČAK 
o zahtjevu Domovinskog pokreta za korištenjem prostora MO Šestinski dol  - Vrhovec, Ilica 181.


1.	Vijeće Mjesnog odbora Šestinski dol - Vrhovec prihvaća zahtjev za korištenjem prostora MO Šestinski dol  - Vrhovec. političkoj stranci Domovinski pokret petkom od 18 do 20 sati.


Ad. 5.Pitanje sigurnosti građana i imovine u noćnim satima na dječjim igralištima u ulicama 

U raspravi su se spomenuli nemili događaji koji su se desili u razmaku od prošle sjednice Vijeća Mjesnog odbora. Naime, na području igrališta Osnovne škole Pavleka Miškine i dječjeg igrališta u Domobranskoj ulici, u noćnim satima, desili su se incidenti u kojma se prisutnim maloljetnicima prijetilo nožem (igralište Osnovne škole Pavleka Miškine) ili je uništavana imovina građana (na parkiralištu nebodera s adresom Domobranska 4 od strane osoba koje su se okupile na području obližnjeg dječjeg igrališta). Također, spomenulo se i okupljanje mladeži u noćnim satima na slabo osvijetljenom dječjem igralištu u ulici Prevoj.

Vijeće jednoglasno donosi:

ZAKLJUČAK 
o Pitanju sigurnosti građana i imovine u noćnim satima na dječjim igralištima u ulicama Prevoj, Šestinski dol – Domobranska te školskog igrališta OŠ Pavleka Miškine

1. Vijeće Mjesnog odbora Šestinski dol - Vrhovec traži mišljenje VGČ Črnomerec o pitanju sigurnosti građana i imovine u noćnim satima na dječjim igralištima jer se ne radi o izoliranim incidentima.
2. Vijeće traži od nadležnih tijela istraživanje mogućnosti postavljanja video nadzora (kamera) i boljeg osvijetljenja na području problematičnih dječjih igrališta na kojima su zabilježeni incidenti.

Ad. 6. Aktualna komunalna problematika 

[bookmark: _GoBack]Predsjednik obaviještava Vijeće da je uspostavljen kontakt s predsjednikom Vijeća Mjesnog odbora Sveti Duh oko problematike odlaganja otpada u ulici Gualdo Tadino kod k.br. 18 i 26. te da je u procesu potraga za adekvatnim rješenjem problema nepropisnog odlaganja otpada na spomenutim lokacijama.

Ad. 7. Pitanja, prijedlozi i obavijesti

Vijeće je raspravilo o aktivnom problemu održavanja sjednica u vrijeme pandemije.

1. Božena Horvat Alajbegović predlaže i Vijeće se slaže da se žurno istraži mogućnosti i pronalazak rješenja za online održavanje sjednica u iznimnim situacijama.

2. Dario Ptičar, u ime Domovinskog pokreta kao novog korisnika prostora Mjesne samouprave, moli da mu se dodjele ključevi prostorija Mjesne samouprave. Također, ostali vijećnici koji do sada nisu zaprimili ključeve prostorija Mjesne samouprave pitaju mogu li zaprimiti iste.

Predsjednik zatvara sjednicu.

Sjednica završila u 20:00 sati.					

Zapisnik vodila: Tena Zenko Milović 
															     
													        								 Predsjednik
								Vijeća Mjesnog odbora 
Šestinski dol - Vrhovec


								       Dario Horvatć


